cyanic-selkie/wikianc huggingface dataset:
הפרלמנט של ניו זילנד
הצעות להקמת סנאט
בספטמבר 1950, הקימה ממשלת המפלגה הלאומית בראשותו של סידני הולנד, ועדה שתבחן את האפשרות של הקמת בית עליון חלופי. בדוח שהוגש על ידי הוועדה ב-1952 הוצע להקים סנאט שחבריו ימונו על ידי מנהיגי מפלגות בית הנבחרים, על פי משקל כוחם ושמספרם יהיה 32. הסנאטורים היו אמורים לשרת בתקופות כהונה של שלוש שנים, עם אפשרות של בחירה מחדש. לסנאט הייתה אמורה להיות הסמכות לתקן, ליזום או לעקב חקיקה, לקבל עתירות ולבחון תקנות ואת דבר המלך במועצה. רעיון זה נדחה על ידי ראש הממשלה ועל ידי מפלגת הלייבור שסירבה למנות נציגים לוועדה.
הכוונה הייתה לכלול את השאלה על הקמת הסנאט במשאל העם השני לשינוי שיטת הבחירות. המצביעים היו אמורים להישאל אם הם תומכים בהנהגתה של שיטת בחירות חדשה, בלי קשר לרצונם להקים סנאט. עם זאת, בעקבות התנגדויות של מפלגת הלייבור ושל תומכים אחרים של שיטת הבחירות היחסית המעורבת שהוצעה במשאל העם, הוסרה השאלה על הסנאט.
חיים שלמה עראקי
הרב חיים סלימאן (שלמה) עראקי הכהן (ה'תרמ"ח – ט"ו באדר א' ה'תשל"ח; 1888 – 22 בפברואר 1978) היה איש ציבור ירושלמי, ראש ישיבה ודיין, מייסד שכונת נחלת אחים בעיר.
ביוגרפיה
בשנת ה'תרפ"ט (1929) מונה לשמש כחבר בית הדין של העדה התימנית בעיר, בראשותם של הרב שלום אלשיך והרב יהודה חבשוש, ובהמשך שימש כראש ישיבת "חיי שלום" בשכונת נחלת צבי בעיר.
שמריה האיקריטי
קורות חיים
נולד כנראה ברומא, אביו רבי אליהו מנגרופונט כיהן כרב בכרתים, וממקומות אלו נבעו כינוייו: איקריטי - בן כרתים; מנגרופונט - מן האי היווני השני בגודלו אחרי כרתים, הוא אוויה, שכונה אז נגרופונט; או הכינוי הסתמי - היווני.
קוואמה אקוטו-במפו
קוואמה אקוטו-במפו (נולד ב-1983) הוא אמן גנאי, איש חינוך ופעיל רב-תחומי, הידוע בפסליו ובאוסף היצירות העצום שלו המוקדש לזיכרון, לריפוי ולצדק מאחה לאנשים ממוצא אפריקאי. פסלי החוץ שלו מוקדשים לזכר קורבנות סחר העבדים האטלנטי, בהם המיצב Nkyinkim, המוצג ב שנפתחה ב-2018 במונטגומרי, אלבמה. פסלים אחרים שלו כוללים מיצב של 1,200 ראשים מבטון המייצגים את אבותיה המשועבדים של גאנה באקרה, בירת גאנה. הוא נקרא Faux-Reedom, והוא נחשף ב-2017.
ג'יאג'ינג, קיסר סין
שנותיו הראשונות
ג'וּ חוֹאוּ-צונְגּ נולד בחוביי, שושלת מינג, והיה בנו הבכור של הנסיך הקיסרי דְזוֹאוּ יוּאוּ-יוּ'אֶן (בן דודו של הקיסר המכהן גֶ'נְגְדֶה) וצְה שְׂיַאו-שְׂײֵן, אחת מנשותיו של הנסיך הקיסרי. ג'ו גדל וחונך בתוך העיר האסורה בבייג'ינג (אחת משתי בירות האימפריה הסינית באותה העת, לצד נאנג'ינג) בתור יורש העצר למנדט השמיים מכיוון שלאחיינו הקיסר לא היו ילדים. בעת צעירותו הייתה האימפריה הסינית מזה זמן רב במצב של סטטוס קוו בכל הנוגע לפיתוח נרחב בנוגע לממשל, צבא, מדינה ומדעים.
יחסי אוסטריה–קזחסטן
יחסי אוסטריה–קזחסטן הם היחסים הדיפלומטיים הרשמיים שבין רפובליקת אוסטריה לבין רפובליקת קזחסטן.
גינוצנטריות
היסטוריה
במסגרת הגל השני של הפמיניזם בשנות ה-70 של המאה ה-20 נעשה יותר ויותר שימוש במונח גינוצנטריות במסגרת קבלת ההבדלים המגדריים, בניגוד לגישת פמיניזם השוויוני.
מריה הררה מגדלנו
ביוגרפיה
בשנת 2014, הררה הקימה רשת ארצית של קולקטיבים מקומיים כדי לחנך משפחות כיצד לחקור היעלמויות. במאי 2022 נפגשה הררה עם האפיפיור פרנציסקוס. בנובמבר 2022, תבעה הררה את מדינת מקסיקו בבית הדין האינטר-אמריקאי לזכויות אדם. באפריל 2023, היא נכללה ברשימת טיים 100 של האנשים המשפיעים ביותר בעולם בגלל הפעילות שלה.
סוניק - הסרט
עלילה
למרות שהוא אוהב את חייו, סוניק משתוקק לחברים אמיתיים. לילה אחד הוא משחק בייסבול לבדו, ולאחר שהוא מבין כי הוא בודד, הוא עובר משבר ומתחיל לרוץ סביב המגרש. הוא פולט אנרגיה היוצרת פעימה אלקטרומגנטית שגורמת להפסקת חשמל באזור הפסיפיק נורת' וסט. מחלקת ההגנה של ארצות הברית שמה לב למקרה, ומגייסת את דוקטור רובוטניק, מדען וממציא גאון, כדי שיוכל לחשוף את סיבת הפסקת החשמל. רובוטניק מגלה את סוניק ועוקב אחריו. סוניק מסתתר במוסך של משפחת ווקובסקי ומתכונן לפתוח שער כדי לברוח דרכו לכוכב לא מאוכלס שמלא בפטריות, אולם מתגלה ונורה באמצעות חץ הרגעה על ידי טום; החץ גורם לסוניק להפיל את שק הטבעות דרך הפורטל, שבטעות מכוון לסן פרנסיסקו. לאחר שסוניק מתעורר, טום נכנע לתחנוניו לעזור לו להחזיר את הטבעות. רובוטניק פושט על הבית, אך לאחר עימות קצר סוניק וטום נמלטים. רובוטניק נתקל באחד מהקוצים של סוניק, וטום מוכרז בכלי התקשורת כטרוריסט.
טום וסוניק מתחמקים מדוקטור רובוטניק ועוברים מספר חוויות משותפות בעת נסיעתם לסן פרנסיסקו, מה שגורם להם להתחבר. ערב אחד, טום מסתכל על רשימה שכתב סוניק, בה הוא כותב מה הדברים שרצה לעשות בכדור הארץ, ומגלה שסוניק רוצה חבר אמת. בינתיים, החיפוש של רובוטניק אחר סוניק הופך לאובססיבי יותר.
אפקטים חזותיים ועיצוב
האפקטים החזותיים מסופקים על ידי Industrial Light & Magic, Blur Studio, Digital Domain ו-Moving Picture Company. צוות ההפקה יצר גרסה מציאותית של סוניק, והם הוסיפו פרווה, נעלי ריצה חדשות, שתי עיניים נפרדות ועוד מבנה גוף דמוי אדם. הם השתמשו בטד, דובי אנושי מסדרת הסרטים טד, כהסתמכות להכנסת דמות מונפשת לעולם האמיתי. טים מילר, המפיק הבכיר, אמר כי "זה יהיה מוזר וירגיש כאילו הוא מתרוצץ בעירום אם הוא היה מין דבר דמוי לוטרה. פרווה תמיד הייתה בשבילנו, ומעולם לא שקלנו אחרת. זה חלק של מה שמשלב אותו לתוך העולם האמיתי והופך אותו ליצור אמיתי". לדברי מילר, סגה לא היו "מאושרים לגמרי" עם עיצוב העיניים של סוניק.
ביולומינסנציה
הגנה
פונקציית ההגנה היא בעלת השימוש הנפוץ ביותר בבעלי חיים פולטי אור, ההנחה היא שפליטת האור מבהילה את הטורפים.
איילט פודוליה
היסטוריה
המערכה הפולנית לא צלחה, וההפוגה של חוראנו (1676) השאירה את פודוליה בידי העות'מאנים. מלחמה נוספת פולנית–עות'מאנית פרצה שוב בשנת 1683. במשך 16 השנים הבאות, השלטון העות'מאני בפודוליה היה מוגבל בדרך כלל למבצר החסום של קמיאנץ, שהוחזק בידי חיל מצב של 6,000 חיילים. חיילי עמדות אחרות בפודוליה, בבאר, מז'יבוז', יאזלובייץ, וצ'ורטקוב, הוחזקו בקושי בידי 100 חיילים כל אחת.
בתיה סגל-פיק
ביוגרפיה
את שירותה הצבאי עשתה בנח"ל בקיבוץ סופה ונחל עוז ולאחר פירוק הגרעין אליו השתייכה שירתה כשרטטת.
אברהם ריס (רב)
רבי אברהם ריס (ה'תקכ"ד, 1764 בערך - י' בניסן ה'תקצ"ד, 19 באפריל 1834) היה רב אלזסי-שווייצרי.
שרה תומפסון
קריירה
בשנת 2021 שיחקה בתפקיד משנה בסדרת הטלוויזיה אחד מאיתנו משקר.
פול ברוק
ביוגרפיה
ברוק נולד בלונדון. הוא החל את קריירת המשחק בתיאטרון, ושיחק בהפקות רבות בלונדון. במשך שנים אחדות היה חבר בלהקת התיאטרון יאנג ויק של פרנק דאנלופ. הוא שיחק בתפקיד מלאקילי בסרט "מלחמת הכוכבים - פרק 6: שובו של הג'דיי", משנת 1983, את קולו דיבב ארני פוסליוס. ב-2004 גילם את דמותו של איאן גאו, פוליטיקאי מהמפלגה השמרנית, בסדרה של ה-BBC "יומניו של אלן קלארק". ב-2006 שיחק בתפקיד אורח בתסכית אודיו של "דוקטור הו" בשם "Year of the Pig". הוא השתתף במערכון "הספרייה" בסדרה "מיסטר בין". ב-2001 הופיע בסרט "יומנה של ברידג'ט ג'ונס" בתפקיד מר פיצהרברט.
ברוק, יחד עם לינל האפט ופרנק מילס, הם היחידים שהופיע בסדרה "Minder" הקלאסית והחדשה, אבל בתפקידים שונים בכל אחת מהסדרות.
קייל לאורי
טורונטו ראפטורס
ב-11 ביולי 2012 הועבר לאורי בטרייד לטורונטו ראפטורס, בתמורה לגארי פורבס ובחירת דראפט עתידית בסיבוב הראשון. בעונת נבחר לראשונה בקריירה להשתתף במשחק האולסטאר של ה-NBA, ובעונה העוקבת נבחר לחמישיית השלישית של העונה וסייע לטורונטו להעפיל לגמר האזור המזרחי, לראשונה בתולדותיה. ב-26 בפברואר 2016 שבר את שיאו האישי, כשקלע 43 נקודות במשחק מול קליבלנד קאבלירס.
'39
הופעות חיות
בקונצרט המחווה לפרדי מרקורי שהיה באפריל 1992 ביצע את השיר ג'ורג' מייקל.
ננסי הוגסהד
ננסי לין הוגסהד-מקר (באנגלית: Nancy Lynn Hogshead-Makar; נולדה ב-17 באפריל 1962) היא שחיינית עבר אמריקאית, אלופה אולימפית, בעלת 4 מדליות מהן 3 זהב כולל במשחה היוקרתי ביותר ל-100 מטר חופשי וסגנית אלופת העולם. כיום היא עורכת דין וסופרת.
ביוגרפיה
הוגסהד נבחרה לייצג את ארצות הברית באולימפיאדת מוסקבה (1980) שהייתה אמורה להיות הגדולה שלה, אך היא לא השתתפה בה בגלל החרם האמריקאי.
ב-1983 שנה לפני המשחקים האולימפיים, חזרה הוגסהד לשחות תוך כדי הפיכת סגנון החופשי לסגנונה העיקרי מסגנון הפרפר.
קידוד URL
קידוד URL או קידוד באחוזים (באנגלית: URL Encoding) הוא שיטת קידוד תווים שמאפשרת להמיר כל מחרוזת טקסט למחרוזת שמכילה תווי ASCII חוקיים בלבד, בצורה שיתאפשר להשתמש בה בתור URI תקין, כגון כ-URL על גבי האינטרנט או כמזהה משאב אחיד (URN).
הר חירן
בשמורה נכללים גם מספר אתרי עתיקות – חורבת סירה וחורבת חירן.
הרוע שבפנים: הדלת האדומה
עלילת הסרט
כאשר דלטון לכוד במאורה, השד אחוז בגופו ומנסה להרוג את כריס אך ​​נעצר כאשר ג'וש מצליח למצוא ולשחרר את דלטון. השד רודף אחריהם דרך הדלת האדומה וג'וש נשאר מאחור כדי לסגור אותה כדי שדלטון יהיה בטוח, דלטון חוזר לגופו ומצייר מעל הדלת האדומה שלו את הציור בצבע שחור, אשר בתורו אוטם את הדלת האמיתית ואת מימד הלימבו לצמיתות.
יחסי טורקיה–קניה
יחסי סחר
יצוא הסחורות של טורקיה לקניה בשנת 2012 היה 138 מיליון דולר, 199 מיליון דולר בשנת 2011, היצוא עלה ב-1607% לעומת 2002.
עונת 1985/1986 בסרייה א'
יובנטוס זכתה באליפות בפעם ה-22 בתולדות המועדון.
אסתר קאפח
מאמרים אקדמיים
מכתביה:
אנטוניוס קליבלנד
ראשית חייו וקריירה בתיכון
קליבלנד נולד בממפיס, טנסי, כילד יחיד לאימו שונדה בואי, שעבדה בשתי עבודות על מנת לפרנס אותם: כמפקחת תזונה בבתי הספר העירוניים של ממפיס ביום וב-פדקס בלילה.
קופה אמריקה 1959 (ארגנטינה)
בית הגמר
בשלב זה, נפגשו הנבחרות אחת עם השנייה פעם אחת. תואר אלופת דרום אמריקה הוענק לנבחרת שסיימה במקום הראשון בבית בתום ארבעה מחזורים.
אימרה באלינט (עיתונאי)
ביוגרפיה
בת זוגו הראשונה הייתה ארז'ט שומודי, איתה התחתן ב-1 באוגוסט 1925 בטרזווארוש, בודפשט, אך התגרש ממנה ארבע שנים לאחר מכן. אשתו השנייה הייתה סבינה שְטֶרֶר, אותה נישא בשנת 1940 בבודפשט.
חריטדינה בנדרס-לטבוהר
מלחמת העולם השנייה
לור פולק וקייטי ווינברג נשלחו למחנה המעבר בווסטרבורק כדי להמתין לגירוש למחנה ריכוז גרמני.
פרסים
ב-27 במרץ 1997 הוכרזו לאחר מותם חריטדינה בנדרס-לטבוהר ובעלה יוהאן בנדרס על ידי יד ושם כחסידי אומות העולם.
מלחמת העולמות (סדרת טלוויזיה אמריקאית, 2019)
העונה הראשונה מורכבת משמונה פרקים, והוקרנה בבכורה ב-28 באוקטובר 2019. עונה שנייה בת שמונה פרקים עלתה לראשונה ב-17 במאי 2021. הסדרה חודשה לעונה שלישית ביולי 2021, ואשר עלתה ב-8 באוקטובר 2022.
פיתוח
"מלחמת העולמות" מופק על ידי פוקס ו-StudioCanal. חברת AGC Television מממנת את הסדרה במשותף ואחראית להפצתה.
המפלגה הלאומנית (איסלנד)
היסטוריה
המפלגה, שאימצה כמה מרעיונות ההפשיזם המיליטריסטיות, ארגנה מספר צעדות ב-1 במאי, בצעדות צעדו אנשי המפלגה כאשר הם נושאים את דגל איסלנד וגם סמלי צלב הקרס. הצועדים היו לבושים בחולצות אפורות וענדו סרטי זרוע מעוטרים בצלב קרס אדום.
הדיוויזיה ה-161 (ורמאכט)
היסטוריה
ב-22 ביוני 1941 תקפה הדיוויזיה ה-161 את ברית המועצות כחלק מהארמייה התשיעית של קבוצת ארמיות מרכז, בפיקודו של גנרל אדולף שטראוס.
ביל סימונס
ספרים
סימונס הוא מחברם של שני ספרי עיון בנושא ספורט שנכנסו לרשימת רבי המכר של הניו יורק טיימס:
בוא אלי פרפר נחמד
הספר
לשיר "בוא אלי פרפר נחמד" חובר לחן בידי צבי בן-פורת והוצמדו לו לחנים עממיים נוספים.
ב-1995 הופקה קלטת ילדים בשם זה עם שירי הספר ויצירות נוספות של ברגשטיין בהפקת קלסיקלטת, הוצאת הקיבוץ המאוחד, וים הפקות, בהשתתפות מיקי קם, איתי שגב, אביגיל אריאלי, ורמי ברוך.
פטרי קופונן
קריירה מקצועית
לקראת עונת חתם על חוזה בבאיירן מינכן, אשר משתתפת בליגת העל הגרמנית וביורוליג. באותה עונה זכתה הקבוצה באליפות הגרמנית, לאחר שגברה על אלבה ברלין בסדרת הגמר, בתוצאה 3–0.
גיבון כסוף-לחיים
הגיבונים יודעים לקפץ בין הענפים כדי לנוע ממקום למקום. הם אוכלי כל ניזונים מהחי ומהצומח. הם חיים בזוגות בודדים.
הסרטונים הישראליים הנצפים ביותר ביוטיוב
נכון לספטמבר 2022, הסרטון "Alika Pretend Play" של ערוץ הילדים "GLOBIKI" הוא הסרטון המוביל ברשימה, עם 692 מיליון צפיות. במקום השני, סרטון לא רשמי של השיר "Nevermind" מאת דניס לויד, עם 283 מיליון צפיות. ובמקום השלישי, הקליפ "Bassa Sababa", של נטע ברזילי עם 266 מיליון צפיות.
הסרטונים הישראליים המובילים
הרשימה הבאה מונה את 50 הסרטונים הישראליים הנצפים ביותר ביוטיוב, שעברו את רף ה-50 מיליון צפיות לפחות.
אוטו ברגר
בתקופת מלחמת העולם השנייה
ברגר ביצע את מעשי הסיוע במשך שנה ותשעה חודשים, עד תום המלחמה, גם בתקופה שבה היה עליו לעבור מביתו פעמיים, פעם אחת עקב הפצצות מטוסיהם של בעלות הברית ופעם שנייה כאשר המחבוא בדירתו הפך לבלתי בטוח. ברוק היה שוהה בלתי חוקי בגרמניה וחסר תעודות, ועל כן היה על ברגר לספק לו מזון ואת כל צרכיו. בשלב מסוים הצליח ברגר להשיג לברוק מסמכי זהות מזויפים ועם זאת המשיך לשכנו עד תום המלחמה.
הסרטונים הישראליים הנצפים ביותר ביוטיוב
הכי נצפים לפי שנת העלאה
עדכון מלא של נתוני הטבלה בוצע לאחרונה בתאריך: 4 ביוני 2022
הטי גולדמן
קורות חייה ופועלה
בשנת 1939 הייתה גולדמן האישה הראשונה שהתקבלה כחברת סגל למכון האמריקאי למחקר מתקדם, ופרינסטון תהיה לביתה. ב-1950 נבחרה כעמיתה באקדמיה האמריקאית לאמנויות ולמדעים. ב-1966 הוענקה לה מדליית זהב על "הישג ארכאולוג נכבד" מטעם המכון הארכאולוגי של אמריקה, וזאת בשנה השנייה לחלוקת המדליה. ב-1956, לרגל יום הולדתה ה-75, הופקה לכבודהּ אסופת מאמרים של עשרות חוקרים בנושא הקשרים שבין יוון לארצות המזרח הקדום שהעסיקו אותה בעבודתה המדעית.
Chromebit
Chromebit הוא דונגל שמריץ את מערכת ההפעלה של גוגל Chrome OS. כאשר מחובר הדונגל באמצעות חיבור HDMI, הוא משוקף על המסך מחשב אישי. כמו כן הוא מאפשר הוספת עכבר ומקלדת בחיבור אלחוטי מסוג Wi-Fi או Bluetooth. המוצר הושק בסוף מרץ 2015 והחל להישלח לצרכנים בנובמבר אותה שנה.
טכנולוגיה
במפרט, דומה ה-Chromebit למחשבי הכרומבוק. הוא כולל Wi Fi בתקן 802.11, Bluetooth 4.0 ואף יציאת USB 2.0 בקצה אחד.
קצין אוכלוסייה
לשם יצירת התפקיד נפתח תחום המרכיב האזרחי בלחימה ביחידת תיאום פעולות הממשלה בשטחים, ובדצמבר 2010 נפתח קורס הקא"לים הראשון. הקא"לים עוברים קורסים והשתלמויות בבית הספר לתיאום וקישור שבמחנה גדעונים. בין היתר הם לומדים על תשתיות אזרחיות, הכרת הסביבה בה הם פועלים, היכרות עם מאפייני האוכלוסייה, צרכים הומניטריים, הכרת הארגונים הבינלאומיים, השפעת התקשורת על הלחימה והשפה הערבית. בנוסף, מדמים החניכים בקורס לחימה במהלכה יתמודדו עם הקשיים העולים בלחימה בשטח בנוי, רווי אוכלוסייה אזרחית, תחת אש. במהלך מבצע צוק איתן נעשה שימוש לראשונה בקא"לים בקרב. במבצע הקא"לים תיווכו בין האוכלוסייה האזרחית לכוחות צה"ל, סייעו למג"דים בנושאים הומניטריים, קישרו בין ארגונים בין לאומיים לכוחות ותיאמו פינויי פצועים בזמן אמת. לאחר מבצע צוק איתן ובעקבות ריבוי התביעות קיבל התפקיד משמעות גדולה יותר בעיקר בגלל יתרונם של הקא״לים בהכרת הזירה הפלסטינית, מרחב הפעולה בו הם פועלים, ידיעת השפה הערבית ושליטה ברזי המקצוע, תיאום וקישור צבאי ואזרחי אשר מסייעים ביצירת קשר ישיר עם האוכלוסייה במרחב הלחימה.
אמה מארסק
הנעה וגוף
האונייה מצוידת בארבעה מדחפי צד, שניים סמוך לחרטום ושניים סמוך לירכתיים, המאפשרים לה יכולת תמרון משופרת. היא מצוידת אף בסנפירי ייצוב כדי להפחית את תנודותיה בים. מנוע האונייה מוקם באמצע האונייה כדי להקנות לה יציבות. בים סוער, כאשר האונייה נוטה מצד לצד בזווית של 20 מעלות, גשר האונייה הנמצא בראש המבנה העילי נע 35 מטר. האונייה נצבעה בצבע סיליקון מיוחד, כדי להפחית את צמיחת האצות וקונכיות על גוף האונייה, זאת להבדיל מרוב האוניות הצבועות בצבע רעיל כדי להשיג את אותה מטרה. על פי הערכה, הצבע המיוחד בו נצבעה האונייה מביא לחסכון של כ-1,200 טון דלק בשנה. לאונייה חרטום בולבוסי בדומה לאוניות משא רבות אחרות.
תעלומת רוק איילנד (סדרת טלוויזיה, 2022)
עלילה
טיילור בת ה-14 וחבריה חוקרים את סודות האי רוק היפה והמסתורי. צ'ארלי, הדוד של טיילור, נעלם לפני 5 שנים וטיילור נחושה לגלות מה עלה בגורלו, בעת שהחבורה מתמודדת עם תעלומה חדשה בכל פרק ופרק.
הפקה
הסדרה נוצרה על ידי מתיו קוק, וינסנט לונד ומייקל פורד. הוא נכתב על ידי מפיק התסריט סטיבן ואג, עם הכותבים סם קרול, אליקס בין, דייוויד האנם, מריסה נאת'ר, נטשה סומסונדרם, טרנט רוברטס, ג'סיקה ברוקמן והאנה סמואל.
בחדר הסמוך (או מחזה הוויברטור)
בחדר הסמוך (או מחזה הוויברטור) (באנגלית: In the Next Room (or The Vibrator Play)) הוא מחזה משנת 2009 מאת שרה רוהל, שעוסק בהיסטוריה המוקדמת של הוויברטור, כאשר רופאים השתמשו בו כמכשיר קליני להביא נשים לאורגזמה כטיפול בהיסטריה לכאורה. נושאים אחרים כוללים בורות ויקטוריאנית בנוגע לתשוקה מינית נשית, אימהות, הנקה וקנאה. ההצגה הייתה מועמדת לשלושה פרסי טוני לשנת 2010 ולפרס פוליצר לדרמה.
הר באטל
מקור השם
ההר נקרא על שם בן באטל (Ben Battle), גאומורפולוג מאוניברסיטת מקגיל, אשר טבע בעת שחצה נחל קפוא שהחל להימס בסמוך לאגם גליישר, במהלך משלחת חקר של המכון הארקטי של צפון אמריקה, בשנת 1953.
צלב הצי
תיאור
העיטור מורכב מצלב פאטה עם קווי מתאר קעורים ומעוגלים ברוחב 1.5 אינץ'. בין זרועותיו נמצאים עלי דפנה עם פירות המסמנים הישגיות. בחזית ובמרכז העיטור ישנה אונייה המשייטת על גלים המסמלת את השירות בים. במרכז הצד האחורי של העיטור יש שני עוגנים מצטלבים וביניהן האותיות USN.
מקבלי עיטורים
כ-6,950 עיטורי לב הצי הוענקו. להלן מספר העיטורים על פי מערכה או פעולה:
גיינסוויל
היסטוריה
ב-1906 נפתחה בעיר אוניברסיטת פלורידה שתרמה להתפתחות הכלכלה המקומית. בעקבות מזיקים שפשטו ביבולי הכותנה בין 1916 ו-1918, גידול הכותנה באזור הופסק לחלוטין וכלכלת העיר עברה להסתמכות על יבולים אחרים. כלכלת העיר נפגעה גם עקב מלחמת העולם הראשונה שסגרה בפני מכרות הזרחה שווקים במרכז אירופה, ובמיוחד בגרמניה.
יוליוס קליברג
קורות חייו
בשנת 1954 בהגיעו לגיל 60, פורסם בהרפואה מאמר לכבודו של קליברג, תחת הכותרת: "קליברג בן 60". (הרפואה, 47 (3) 68, 1954 (מחבר: פרופ' פריץ דרייפוס)
מתלמידיו: פרופ' פריץ דרייפוס.
קליברג נישא בשנת 1939, לאנני לבית שינדלר. לזוג לא היו ילדים אך הם גידלו את שולמית, בתה של אנני מנישואיה הראשונית לד"ר הנרי שוובכר, רופא ילדים מציריך.
עפרה קליגר
שיריה פורסמו בעיתון 'דבר', בכתב העת 'פסיפס' וב'עתון 77', בעיתונות וברדיו.
גת חפר
העיר מוזכרת בספר מלכים, כאתר הולדתו של הנביא יונה בן אמיתי שעליו מסופר בספר יונה; אשר הושבה לתחום השליטה הישראלי על ידי מלך ישראל, ירבעם בן יואש:
נורית שרת
ביוגרפיה
נורית שרת נולדה ב-1963 ליעקב ורנה שרת, נכדתו של משה שרת ונינתו של יעקב שרתוק. בשנות ה-80 של המאה ה-20 התגוררה בציריך שבשווייץ, עבדה כתאורנית בתיאטרון והצטרפה לקבוצת צלמים אוטודידקטים. בעשור הראשון של המאה ה-21 למדה במשך שנה אחת קולנוע ב"קמרה אובסקורה" ושם גילתה את הווידאו ארט. עברה ל"מדרשה לאמנות" והתמקדה בלימודי צילום.
רוקי 3 (סרט, 1982)
תקציר העלילה
רוקי אוהב את כל הפרסום והתהילה, עד שאלמוני צעיר בשם קלאבר לאנג (מיסטר טי) אומר לרוקי שהוא יותר טוב ממנו ואף מזמין אותו לקרב. בקרב, רוקי בטוח בניצחונו אך מגלה באמצע הקרב שמיקי, מאמנו האהוב, קיבל התקף לב, ורוקי מפסיד בקרב. בערב רוקי הולך למכון הכושר שבו מיקי אימן אותו, שם פוגש באפולו קריד, שאומר לו שרוצה לאמן אותו, ועוד דבר שהוא לא מגלה. רוקי מסכים להצעה, אך עדיין שקוע בדיכאון עמוק מאז המוות של מאמנו הקודם. שהוא מדבר עם אדריאן הוא מתחיל להיות רציני, ומתחיל להתאמן טוב וברצינות. בקרב הגדול, רוקי מפיל את קלאבר לאחר הרבה סיבובים, ורוקי שב להיות אלוף עולם במשקל כבד באיגרוף. הסוד של אפולו היה שהם יבואו למכון הכושר ויעשו קרב חוזר בין שניהם, רק ביניהם, בלי התקשורת.
AliOS
היסטוריה
בחודש דצמבר 2015, שחררה החברה את הגרסה האחרונה של מערכת ההפעלה YunOS 5, שהתבססה על אנדרואיד 6.0.
מבוקש (2007)
מבוקש (באנגלית: The Hunting Party) הוא מותחן-פעולה-הרפתקאות אמריקאי משנת 2007 בכיכובו של ריצ'רד גיר, המתאר מסע עיתונאי ללכידת פושע מלחמה סרבי.
אלברט סירמאי
ביוגרפיה וקריירה
לאחר שסיים את לימודיו בשנת 1906, הוא הפך למבקר המוזיקלי של העיתונים פסטר לויד ו"פולגר" (Polgár). בתחילת דרכו התנסה במוזיקה קלאסית, כתב סוויטת בלט, פתיחה, רביעיית כלי-מיתר וכמה יצירות לפסנתר בהשראה צרפתית. שישה קטעי הפסנתר היו חדשים על "לוח המוזיקה" ההונגרי.
יצירותיו
הבימתיות
יחסי איי בהאמה–הממלכה המאוחדת
היחסים כיום
ההסכם מבטיח המשכיות סחר עם בריטניה בעקבות הסכם השותפות הכלכלית (EPA) בן 10 שנים שנחתם בין הפורום הקריבי (CARIFORUM) לבין האיחוד האירופי.
מנחם אריאב
בנצרת עילית
בשנת 1962 עבר לנצרת עילית, ונבחר למזכיר מועצת הפועלים ולחבר הוועד הפועל של ההסתדרות הכללית של העובדים בארץ ישראל. בתפקיד זה כיהן עד שנת 1977, כאשר במקביל נבחר בסוף 1965 למועצת נצרת עילית ובהמשך כיהן כמ"מ ראש העיר. אריאב חתר להתמנות לראשות העיר ובשנת 1973 הגיע להסכם עם ראש העיר מוטקה אלון שימונה לסגן ראש העיר ובהמשך תמצא המפלגה תפקיד במישור הארצי לאחד מהם והשני יכהן כראש העיר. בספטמבר 1976 החליטה מועצת הסניף של מפלגת העבודה בנצרת עלית שאריאב יהיה מועמד המפלגה בבחירות הקרובות לראשות העיר, במה שאלון ראה כהדחה. בתגובה, אלון הדיח את אריאב מתפקיד סגן ראש העיר והודיע על כוונתו לרוץ באופן עצמאי לראשות העיר, מה שאילץ אותו לפרוש מהמפלגה. אריאב בתגובה ארגן קואליציה של חברי מפלגת העבודה שהיו נאמנים לו עם הליכוד, הדיח את אלון ונתמנה במקומו לראש העירייה.
המלחמות הקרנטיות
המלחמה הקרנטית השנייה (1749–1754)
למרות שמצב מלחמה לא היה קיים באירופה, מלחמת הפרוקסי נמשכה בהודו. מצד אחד היה נאסיר יונג, הניזאם ובן חסותו מוחמד עלי, בתמיכת הבריטים, ומצד שני צ'אנדה סאהיב ומוזאפר יונג, שנתמכו על ידי הצרפתים, שהתחרו על הפיכתו לנוואב של ארקוט. מוזאפר יונג וצ'אנדה סהיב הצליחו ללכוד את ארקוט בעוד מותו של נאסיר יונג איפשר למוזפר יונג להשתלט על היידראבאד. שלטונו של מוזאפר היה קצר מכיוון שהוא נהרג במהרה, וסלאבט יונג הפך לניזאם. בשנת 1751, לעומת זאת, רוברט קלייב הוביל את החיילים הבריטים ללכוד את ארקוט ולהגן עליו בהצלחה. המלחמה הסתיימה עם הסכם פונדיצ'רי, שנחתם ב-1754, שהכיר במוחמד עלי חאן ולאג'ה כנואב של הקרנאטים. שארל גודהו החליף את דופליקס, שמת בעוני בצרפת.
לאחר מכן
המלחמה הסתיימה עם החתימה על חוזה פריז ב-1763, שהחזיר את צ'נדרנגור ופונדיצ'רי לצרפת, ואיפשר לצרפתים להחזיק "מפעלים" (עמדות מסחר) בהודו, אך אסר על סוחרים צרפתים לנהל אותם. הצרפתים הסכימו לתמוך בממשלות חסות בריטיות, ובכך קיימו את השאיפות הצרפתיות של אימפריה הודית והפכו את הבריטים למעצמה הזרה הדומיננטית בהודו.
יוסף ימבור
קורות חייו
בשנת 1941 עלה לארץ ישראל. החל לכתוב בעיתון "על המשמר", פרסם בו טור קבוע, ובמקביל המשיך לפרסם מאמרים ב"אוי קלט". בשנת 1945 פתח את הספרייה בשפה ההונגרית ברחוב אלנבי בתל אביב, שאותה ניהלה אשתו אלישבע (בוג'וקה) עד פטירתה ב-1952. בעבור פעילותו העיתונאית היה ימבור בין ראשוני הזוכים בפרס סוקולוב, בשנת 1956.
עזבונו הספרותי הועבר לקיבוץ עֶבְרוֹן, שם הוקם לזכרו בשנת 1967 "בית ימבור".
VHS
השפעה תרבותית
עולם תוכן וצרכנות נוסף שנולד עם הופעת ה-VHS היה קלטות לילדים. מלבד סרטי קולנוע לילדים והקלטות של הצגות ילדים שהופצו כך, הופקו תכנים ספציפיים לקלטות וידאו לצריכה ביתית. תחום שבישראל הגיע לשיאו בשנות התשעים של המאה ה-20, שהביאו פתרון טלוויזיוני לילדים קטנים מחוץ לרצועת השידור לילדים של הטלוויזיה החינוכית, טרם הקמתם של ערוצים לגיל הרך. בין תכנים אלו נכללות סדרות חינוכיות/לימודיות (כגון בייבי איינשטיין) ותוכניות בידור לילדים (לרוב שירי ילדים על רקע אנימציה או בהגשת שחקן/בדרן המגלם דמות בסיפור מסגרת ובליווי ילדים-שחקנים).
צבי גיל
פעילות בעיתונות, בקול ישראל ובטלוויזיה הישראלית
גיל היה אחראי ארגונית לכינוס החדשות של איגוד השידור האירופי בירושלים בשנת 1975.
יזם וארגן ב-1991 את הסימפוזיון הבינלאומי בנושא "מדיה-מחאה ואלימות פוליטית" בשיתוף המכון לקומוניקציה של האוניברסיטה העברית. השתתף בסמינר למדיה מעם המכון לקומוניקציה של האוניברסיטה העברית בנושא "תקשורת בגולה היהודית". מרצה אורח בסמסטר קיץ 2006 במכון לקומוניקציה של האוניברסיטה העברית.
פעילות ציבורית בנושא זיכרון השואה וניצוליה
יזם את מפעל התיעוד של תרומת ניצולי השואה למדינה שהוחל במימושו בשיתוף יד ושם. ואחר כך את כינון המועצה הציבורית של פרויקט זה וחבר ההנהלה. כנס היסוד נערך ב-18 בפברואר 2005 במעמד נשיא בית המשפט העליון, שרים, ח"כים, אישי ציבור, ניצולים ודורות המשך. נמנה עם מקימי הפורום של ניצולי השואה והדור השני לקידום הערכים ההומאניים בחברה כלקח השואה.
ב-2009 הקים גיל ביחד עם משה זנבר וראול טייטלבאום את עמותת "עופות החול" וכיהן כיו"ר הראשון שלה. העמותה שמה לה למטרה להפיץ את נושא התקומה באמצעים חזותיים בעיקר לדור הצעיר. גיל היה מפיק אחראי יחד עם טייטלבאום של הסרט הראשון "עופות החול" - על אישים בולטים מקרב הניצולים שתרמו למדינה. בין הסרטים שהפיקה העמותה : "כמו מלכת אנגליה" - על דוד ברגמן. "הקובייה ההונגרית" - על חתן פרס ישראל כמלחין, אנדרה היידו, "הבריחה" - על מבצע הבריחה של הניצולים בשלהי המלחמה בדרכם לארץ. "בעקבות המסע" - על לקחי השואה שיוקרן באביב 2015. הסרטים הוקרנו בערוצי הטלוויזיה וכן בסינמטקים ברחבי הארץ.
פרסומים נבחרים
רומן על ניצולי השואה הצעירים בבואם לארץ. העלילה מתרחשת על רקע אירועים דרמטיים שקדמו להקמת המדינה מכסה את השנים 1945–2007. הספר מספר על חייו של גיל מאז עלייתו לישראל, קליטתו בארץ, השתתפותו במלחמת העצמאות והאירועים אותם ליווה במסגרת רשות השידור.
בריאן בלייד
שנים ראשונות, שנות ה-90
בתיכון נחשף בלייד למוזיקה של ג'ון קולטריין, צ'ארלי פארקר, מיילס דייוויס, ארט בלייקי, ת'לוניוס מונק, אלווין ג'ונס וג'וני מיטשל, וניגן בלהקות מקומיות שונות. בגיל 18 בלייד נסע לניו אורלינס כדי ללמוד באוניברסיטת לויולה, שם פגש את הפסנתרן ג'ון קווארד, ולמד אצל מוזיקאים מקומיים כמו ג'וני וידקוביץ' ואליס מרסליס. בתקופתו בניו אורלינס בלייד הכיר ונפגש עם מוזיקאים נוספים, ובשנת 1994 השתתף בהקלטת אלבומו השלישי של הסקסופוניסט ג'ושוע רדמן, Moodswing, יחד עם הפסנתרן בראד מלדאו והבסיסט כריסטיאן מקברייד. באותה התקופה נפגש בלייד עם המפיק והגיטריסט דניאל לנואה, שהציג אותו בפני ג'וני מיטשל והביא להקלטת אלבום משותף של השניים, Taming the Tiger, שנוצר בתחילה כדואט. באמצע-סוף שנות ה-90 בלייד עבר לגור בניו יורק, שם היה לנגן מבוקש.
כאשר המלך נמרוד
כאשר המלך נמרוד (בלאדינו: Kuando el Rey Nimrod) הוא שיר עממי בלאדינו, הידוע גם בשם "אברם אבינו". שיר המשתייך לז'אנר שירי הקופלאס של דוברי הלאדינו
חלק מיהדות צפון אפריקה (המגרבים, שגורשו מספרד) לקחו את הלחן (ללא הפזמון) והעתיקו אותו לפיוט שלום עליכם עם הוספת המשפט מלאכי רחמים ,  לדוגמא: "שלום עליכם מלאכי השלום ,  מלאכי עליון מלאכי רחמים , ממלך מלכי המלכים הקב"ה" ,  זה כנראה מרמז שהלחן הולחן בסביבות תקופת גרוש ספרד.
תוכן השיר
תחילת השיר:
רבי מנא
רבי מנא היה כהן אמורא בדור החמישי לאמוראי ארץ ישראל, שימש כראש ישיבה בציפורי, הוזכר בעיקר בתלמוד הירושלמי.
ביוגרפיה
תלמיד חבר שלו היה רבי יוסי ברבי בון, וחבר שלו המוזכר במיוחד היה רבי חנניה דציפורין, שמוזכרות מחלוקות רבות ביניהם, בלשון "רבי חנניה ורבי מנא: חד אמר... וחרנה אמר...". לאחר ההיכרות ביניהם רבי חנניה הכיר, ברוב ענווה, בכך שרבי מנא עולה עליו בגדלותו בתורה, ומסר לו את תפקיד ראש הישיבה בציפורי, ולא די בכך, אלא שאף ישב ללמוד אצלו כאחד התלמידים.
נחל מחניים
בשפך נחל מחניים לירדן מצפון לגשר בנות יעקב נמצא אתר ארכאולוגי פרהיסטורי האתר המוסטרי בשפך נחל מחניים המשויך לתקופה הפלאוליתית התיכונה (התרבות המוסטרית). האתר תוארך בשיטה רדיומטרית לכ-65,000 שנים לפני זמננו. באתר נמצאו עצמות של שור הבר וכלי צור ששימשו לביתור בעלי החיים לאחר הציד. האתר שהתגלה בשנת 1999, נחפר על ידי גונן שרון מטעם האוניברסיטה העברית ומכללת תל-חי.
משפט השונות השלמה
אם X ו־Y הם משתנים מקריים, והשונות של Y היא סופית, אז משפט השונות השלמה אומר כי:
הוכחה
לבסוף, ניתן לזהות את הביטוי בסוגריים כשונות התוחלת המותנית E[Y|X]:
אדמונד ואלפי נוקס
חייו
על אף שעיקר פרסומו בא לו מן הסאטירה, חיבר גם שירה רצינית, במיוחד במהלך מלחמת העולם השנייה, בעת ששימש עורך "פאנץ'". בשירים אלו יש מזיגה של נוסטלגיה נוּגה, נחישות קודרת, וכמיהה לשלום, לעיתים קרובות תוך שימוש במשקלים קלאסיים מיוונית או מלטינית, או בצורות מן השירה האנגלית לדורותיה. על אף שהיה אגנוסטי משך רוב חייו, לימים שב בהדרגה אל הכנסייה האנגליקנית.
דור פלס
ביוגרפיה
פלס ביים גם שתי הצגות מחול, "מדברים ברגליים" ו"היער הנעלם".
ג'יימס רימר
קריירה
ב-1990 שיחק ראמר בסרט האימה "מעשיות מהצד האפל" ככוכב העלילה השלישית האמן פרסטון. ב-1991 שיחק ראמר בעיבוד הקולנועי לספר הרפתקאות "פנג הלבן" בתפקיד סמית' האדון של הכלב פנג המאמן אותו להיות כלב קרבות, בנוסף השתתף בסרט המדע הבדיוני "וודלוק". ב-1994 שיחק ראמר בקומדיות "איש הרנסאנס" בתפקיד קפטן טום מורדוך ו"נס ברחוב 34" ובמותחן "מצמוץ" בתור הבלש תומאס ריידגלי. ב-1995 השתתף בדרמה הקומית "גברים בצד" בתפקיד משנה לצידן של מרי-לואיז פארקר ווופי גולדברג ובסרט הפעולה "השופט". ב-1996 שיחק ראמר בסרט אמנויות הלחימה המצליח של ז'אן-קלוד ואן דאם "התקווה לניצחון" בתפקיד אלוף האגרוף האמריקאי מקסי דיווין המאמן את הלוחם כריסטופר דובואה. כמו כן השתתף בסרט גיבורי העל הכושל "הפנטום" בתור שכיר החרב קוויל. ב-1997 שיחק ראמר בסרט הפעולה "מורטל קומבט 2" שם גילם את דמותו של לורד ריידן.
דיוויזיית הפאנצר ה-24 (ורמאכט)
הקמה שנייה
ב-1 במרץ 1943 הוקמה הדיוויזיה מחדש בצרפת, והועמדה תחת פיקוד מקסימיליאן פון אדלסהיים. באוגוסט 1943 נשלחה הדיוויזיה לאיטליה, ובנובמבר אותה שנה נשלחה הדיוויזיה לחזית המזרחית, שם לחמה בקרב דנייפר כחלק מארמיית הפאנצר הראשונה. בינואר 1944 הועברה הדיוויזיה תחת פיקוד הארמייה השישית, ובאפריל לחמה הדיוויזיה כחלק מהארמייה השמינית במבצע יאשי-קישינב הראשון. באוגוסט לחמה הדיוויזיה כחלק מהארמייה ה-17 בפולין, ובאוקטובר חזרה להילחם תחת פיקוד הארמייה השישית בהונגריה. בינואר 1945 הועברה הדיוויזיה תחת פיקוד הארמייה הרביעית, ולחמה עמה במבצע פרוסיה המזרחית עד סוף המלחמה. חלק מהדיוויזיה נחלץ לקראת סוף המלחמה מפרוסיה המזרחית, ונכנע לצבא הבריטי בשלזוויג-הולשטיין.
מרשל קלקסטון
ביוגרפיה
בספטמבר 1854 עזב קלקסטון את סידני לכלכותה, שם מכר כמה מתמונותיו. הוא חזר לאנגליה בשנת 1858 דרך מצרים, ונפטר בלונדון לאחר מחלה ממושכת ב־28 ביולי 1881.
אברהם ויינברג (ראשית בכורים)
לפני השואה
בשל מצבו הכלכלי הקשה, השפיעו עסקני אגודת ישראל על רבו המובהק לשכנעו להיות חבר בוועד הרבנים של ורשה. רבים שלחו אליו שאלות הלכתיות. היה בקיא גם בקבלה. היה ראש ישיבת "בית אברהם" בורשא.
מתלמידיו: רבי שמואל שלמה ליינר, שלימים הוכתר לאדמו"ר מראדזין, והרב שמחה עלברג.
סוקראטיס פאפאסטאטופולוס
פאפאסטאטופולוס הוא השחקן הצעיר ביותר שהיה אי פעם הקפטן של א.א.ק. אתונה.
קלאפר (צילום)
היסטוריה
ייתכן שאת מקלות הנקישה המציא פ.וו. ת'רינג (F. W. Thring), אביו של השחקן פרנק ת'רינג, שהיה מנהל אולפני אפטי (Efftee) במלבורן, אוסטרליה בשנות ה-20 של המאה ה-20. את השילוב של מקלות הנקישה עם לוח המידע המציא לאון מ. לאון (Leon M. Leon), שהיה טכנאי קול חלוצי. הלוח בעל הספרות הדיגיטליות המשמש כיום בתעשיית הקולנוע הומצא על ידי מתיו ל. דייוויס (Matthew L. Davies) בשנת 1994, שרשם עליו פטנט מס' 6831729.
מבנה והרכב
הלוח של הקלאפר המסורתי היה עשוי מעץ, אך כיום הוא מורכב לרוב משני מקלות עץ המוצמדים ללוח מחיק או ללוח שקוף מזכוכית אקרילית, כך שאין צורך בתאורה נוספת מכיוון המצלמה כדי שהכיתוב ייראה בבירור. אולם, חלק מהגרסאות המודרניות של המכשיר נזקקות לתאורה אחורית. ישנם גם "לוחות חכמים" או "לוחות דיגיטליים", שכוללים שעון דיגיטלי המואר בנורות לד. מקלות הנקישה כוללים באופן מסורתי מארג של קווים אלכסוניים, שחורים ולבנים, שנועדו לכך שניתן יהיה להבחין בקלאפר בבירור במרבית תנאי התאורה. כיום נפוצים גם מקלות הכוללים מארג של פסים צבעוניים.
Marry Me (שיר של ג'ניפר לופז ומאלומה)
השיר הגיע למקום השמיני במצעד הסינגלים של הונגריה.
מוסך
מוּסָךְ (בעבר, מלועזית: גָרָז' - Garage; בנטייה: מוּסַכּים) הוא בית מלאכה לתיקון וטיפול שוטף בכלי רכב. קיימים מוסכים לתיקון כללי של כל מכלולי הרכב ומוסכים ממוקדים העוסקים בחשמלאות רכב, פחחות, מערכת הפליטה ("אגזוזים"), מערכת הקירור ("רדיאטורים") וכדומה. לימוד המקצוע נעשה בדרך של חניכות. בעוד שבעבר הייתה כל העבודה מלאכת כפיים, הרי שברבות השנים הוכנסו למוסכים טכנולוגיות מתקדמות, מחשוב ומכשירי מדידה חשמליים (צב"ד) מתקדמים.
מוסך מרכזי או מוסך היבואן, המכונה פעמים רבות "מרכז שירות" - מוסך יחיד בעיר או באזור מסוים, המוסמך על ידי יצרן הרכב להעניק טיפול כולל לרכב מתוצרתו. לרוב, המוסך משתייך ליבואן המורשה או פועל מכוח זיכיון שלו. המוסך מקושר ליצרן ומקבל ממנו עדכונים לגבי טיפולים וחלפים מיוחדים, עובדיו עוברים השתלמויות מטעם היצרן בנוגע למכלולים מתוחכמים ונערכות בו ביקורות מטעם היצרן להקפדה יתרה על תקנים ואיכות. מאידך, עלויות הטיפול במוסך יבואן גבוהות לעיתים מעלויות הטיפול במוסך מורשה אחר.
בישראל
ב-1950 עברה החלטת ממשלה להטיל פיקוח על מוסכים ובתי מלאכה העוסקים בתיקונים ובייצור של כלי רכב, והוקמה ועדה מקצועית לגיבוש מסקנות לצורך הסדר ענף המוסכים. ב-1960 התגבשה הצעת חקיקה בשיתוף פעולה עם איגוד המוסכים, לפיה לא ייבדקו משרדי הרישוי כלי רכב, שלא נבדקו קודם לכן במוסכים מורשים.
החל מ-1958 החל איגוד המוסכים בישראל להעניק "תעודות אומן" למנהלי מוסכים ולטכנאים, שהוכיחו 12 שנות וותק מקצועי. כדי לעמוד במבחני התעודה נדרשו חלק מבעלי המקצוע להשתתף בקורסים להשתלמות מקצועית, בנוסף הוקמה ועדה טכנית שבדקה תלונות נגד מוסכים, הנוגעות לתיקון לקוי, מחיר מופרז ועוד.
דמיאן שאזל
קריירה קולנועית
ב-2018 ביים את הסרט "האדם הראשון", סיפורו של האסטרונאוט ניל ארמסטרונג.
מלחמת העולמות (סדרת טלוויזיה, 1988)
תקציר עלילת הסדרה
על פי הסדרה, במקום להיהרג על ידי חיידקים כפי שאירע בסוף הסרט בשנת 1953, החייזרים כולם חמקו למצב של "עירנות מושהית". גופותיהם אוחסנו בתופי פסולת רעילים ונשלחו לאתרי סילוק שונים בארצות הברית (ידוע כי עשרה אתרים כאלה קיימים במדינה ) ובמבצע ממשלתי נרחב להסתרתם, שוכנעו רוב האנשים שפלישת החייזרים מעולם לא התרחשה.
פאל שאנדור (פילוסוף)
שמותיו הספרותיים הבדויים היו: Pál Alexander, Pál Altenau, André Gaillard, Pál Gésmey, Humble, Lajos Kelemen, Ferenc Kollár, Gusztav Köhler, Paul Ravin, Ferenc Safary, Kurt Sauerland, John Stuart Miller, J. St. Miller, Roger Steffens, György Szalai, Pál Sándo Szolnoki, Nicolaus Waubke.
פרסי ג'קסון
גנב הברק
החלום נקטע כאשר גרובר מאתר אותו. גרובר מתגלה כסאטיר, והוא מנסה להציל את פרסי ממינוטאור שרודף אחריו. כאשר פרסי מגיע לעמק בלונג איילנד, המינוטאור תופס את אימו שנעלמת באור זהוב, חלקיק שנייה לפני שהמינוטאור מוחץ אותה בידו. פרסי מצליח להרוג אותו. מאז הוא בטוח שאמו מתה. העמק אליו הגיעו דרך כביש 3.141 נקרא מחנה החצויים, מחנה לילדים שהם חצי אלים חצי בני תמותה. מתברר כי מורו ללטינית, מר ברונר, אינו אלא כירון, מנהל הפעילויות במחנה (הוא גם קנטאור). כירון הוא אחיהם למחצה של זאוס ואחיו. במחנה החצויים מתגלה לפרסי האמת – שאביו הוא אל. תחילה פרסי לא יודע את זהות אביו, אך בהמשך, באמצע משחק "תפוס את הדגל" במחנה, מתגלה כי פרסי הוא בן פוסידון. פרסי מתיידד עם חבריו החדשים, ובעיקר עם לוק בן הרמס, אל הנוודים, הגנבים ושליח האלים, ואנבת' צייס, בת אתנה, אלת החוכמה. פרסי נשלח למסע חיפושים. ומקבל נבואה מהאורקל. מערבה תפנה להתייצב מול האל הבוגד
סופך שלא תצליח להציל את החשוב מכל מטרתו היא למצוא את הברק הראשון של זאוס. זאוס חושד שפרסי הוא גנב הברק, ופרסי צריך למצוא את הברק כדי להוכיח לזאוס כי הוא לא הגנב. את המשימה הזאת יש להשלים תוך עשרה ימים אחרת תפרוץ מלחמה בין פוסידון לזאוס. אל פרסי מתלווים גרובר, וחניכה מהמחנה – אנבת' צ'ייס. ביחד הם יוצאים מערבה כדי להגיע לשאול. כירון הקנטאור, מנהל הפעילויות במחנה החצויים (שהתחזה גם הוא למורו ללטינית של פרסי, מר ברונר), נותן לפרסי את החרב הקסומה מארד שמיימי אנקלוסמוס, שפירושה ביוונית – נחשול. בדרך הם מותקפים על ידי יצורים שונים מתוך המיתולוגיה היוונית כמו מדוזה, האריניות, וכימרה. הם גם נפגשים עם ארס שמעניק להם תיק עם ציוד לאחר שמילאו את משימתו. כאשר הם מגיעים לשאול מתברר כי בתוך התיק שקיבלו מארס, אל המלחמה, נמצא הברק, וכי ארס הוא זה שסיכסך בין האלים, בעודו פועל תחת השפעת קרונוס.
קללת הטיטאן
בתחילת הספר פרסי, אנבת' ותאליה בת זאוס (חברת ילדות של לוק ואנבת') נסעו לפנימייה צבאית בשם "ווסטאוובר הול" מפני שגרובר מצא שני חצויים חדשים: ביאנקה וניקו די אנג'לו, שהתבררו כחזקים מאוד. על שני החצויים שם עין מפלצת – המנטיקור, המתחזה לד"ר קוטס. פרסי נקלע למצב שבו הוא מופרד מחבריו וצריך להילחם במנטיקור לבדו. בשנייה האחרונה אנבת', תאליה וגרובר מגיעים אבל המנטיקור גובר עליהם. לפתע נחלצת לעזרתם האלה ארטמיס – אלת הציד ביחד עם צידותיה, אך היא אינה מספיקה להציל את אנבת' שנחטפת על ידי המנטיקור. האלה ארטמיס יוצאת לחפש את המפלצת המסוכנת שיכולה להשמיד את האולימפוס, שעליה דיבר המנטיקור, אבל היא נתפסת בטרם גילתה מידע חדש ונהיית שבויה. פרסי, תאליה, גרובר, ביאנקה (שהפכה לציידת ארטמיס) והבכירה שבציידות ארטמיס, זואי צל-ליל (אחותם של נימפות השקיעה- ההספרידות) יוצאים לחפש את ארטמיס, אנבת' ואת המפלצת בעקבות הנבואה שהם שמעו מפי האורקל מדלפי ששוכנת במחנה החצויים בגופה של מומיה:
הקרב על המבוך
"באפילת מבוך האינסוף תצללו
"אדון הרפאים יחרוץ גורלות
תקוות האולימפוס
"את משכן האלים לקומם או לאבד."
בן נפטון
פרסי, הייזל ופרנק מגיעים לבסיס האמזונות. האמזונות כולאות את פרסי ואת פרנק. היילה, אחותה הגדולה של ריינה, היא מלכת האמזונות והיא מבקשת לדבר עם הייזל. היילה מספרת לה שפרסי הרס את האקדמיה לקוסמות של המכשפה קירקה בה היא עבדה, ושהוא שחרר את חבורת שודדי הים של שחור הזקן, שכלאו אותה. היא גם מספרת לה שאוטררה, מלכת האמזונות לשעבר, חזרה לחיים והיא נלחמת לצד גאיה. היילה מספרת להייזל כיצד להשתחרר מהאמזונות.
דם האולימפוס
בספר זה פרסי מגלם דמות משנית יותר.
השביעייה משחררים את בניו של ארס דימוס (פחד) ופובוס (אימה), חוטפים את האלה ניקה (אלת הניצחון) ומגיעים לאסקלפיוס שמכין להם שיקוי שיחיה אחד מהם שאמור למות במאבק מול גאיה. כל אחד מהשבעה השתנה במהלך הסדרה ובספר החמישי הם מפגינים ביטחון מלא ביכולתם. חששותיהם אל מול המוות קטנים והם פשוט מתקדמים קדימה. באתונה הם נצבים מול הענקים, כשאלים מצטרפים אליהם לאחר שנרפאו על ידי פסל אתנה פרתנוס. אולם הם לא מצליחים למנוע מגאיה להתעורר, שהתעוררה מפני שהדם של פרסי ואנבת' נשפך (וכמו שאתנה אמרה, ההתעוררות של גאיה לא הייתה אשמתו של האף של פרסי.). גאיה מתעוררת במחנה החצויים וגייסון וליאו מרימים אותה לאוויר (מפרידים אותה מהאדמה, שמחזקת אותה) ומשמידים אותה באמצעות אש חזקה מאוד של ליאו, ופצצת זהב קיסרי המחוברת לאוקטאביאנוס שנורתה מהאונגארים.
פסטיבל הבלונים בקליבלנד
הביצוע
ביום שבת, 27 בספטמבר 1986, עם סערת גשם מתקרבת, החליטו המארגנים על שחרור מוקדם של הבלונים בערך בשעה 13:50 בשעון מזרח ארה"ב. קהל של למעלה מ-100,000 איש נאסף במרכז העיר קליבלנד לאירוע. קרוב ל-1.5 מיליון בלונים התרוממו מהכיכר הציבורית המקיפה את מגדל הטרמינל, ועוקפים את השיא העולמי שנקבע בשנה הקודמת באירוע השנה ה-30 של דיסנילנד.
השלכות
שדה התעופה בורק לייקפרונט היה צריך לסגור את אחד ממסלולי הנחיתה לכחצי שעה לאחר שנחתו בו בלונים. דווחו על התנגשויות של כלי רכב בכביש כשנהגים סטו מדרכם כדי להימנע מ"סופות שלגים בהילוך איטי של כדורים צבעוניים" או כי הסירו את עיניהם מהכביש כדי לצפות במחזה הנדיר. נהגים בדרך חוף הזיכרון של קליבלנד נתקלו בגדרות וזה בזה לפני שהכביש נסגר. לבסוף היה צורך בדחפור שיעזור לפנות את הבלונים.
פרסי ג'קסון
אסטל בלופיס
אחותו למחצה של פרסי, בתם של פול בלופיס וסאלי ג'קסון.
הופעות
בספר הראשון של גיבורי האולימפוס, "הגיבור האבוד", פרסי עצמו לא מופיע אך מוזכר מדי פעם.
דון בלאק
Stormfront
בראיון משנת 1998 לשבועון האלטרנטיבי מיאמי ניו טיימס, אמר בלאק: "אנחנו רוצים לקחת את אמריקה בחזרה. אנחנו יודעים שאומה יוגוסלבית רב-תרבותית לא יכולה להחזיק מעמד יותר מדי זמן. ללבנים לא תהיה ברירה אלא לבצע פעולה צבאית בנושא. עלינו להגן על האינטרסים שלנו למען ילדינו".
סולימאן מריח
קריירת מועדונים
ביוני חתם בגנט.
קריירה בינלאומית
השתתף עם הנבחרת בגביע אפריקה לאומות 2021.
What About Today?
הצלחה
בניגוד לאלבומיה הקודמים זהו היה אלבומה הראשון אשר מצא את עצמו מחוץ ל-20 העליונים בארצות הברית (מלבד אלבום חג המולד שלה) וזהו גם היה אלבומה הראשון שלא קיבל אף מעמד במדינה. גם מחוץ למדינה האלבום לא זכה להצלחה כאשר בקנדה הגיע למקום ה-23 בלבד וגם שם לא קיבל אף מעמד.
בית כנסת הרמ"א
בית הקברות
בית הקברות היהודי העתיק בקרקוב נמצא ליד בית הכנסת. מעל לשער כתובת, שהועברה ממקומה הקודם בשער הקודם ברחוב יאקובה, המעידה כי בית העלמין נוסד בשנת 1552, והוא מהעתיקים ביותר בפולין. עד 1800 היה בית העלמין העתיק מקום הקבורה העיקרי ליהודי קרקוב, אולם כמה יהודים נכבדים נקברו שם גם אחר כך. בשנות הארבעים של המאה ה-20 הנאצים הרסו אותו כמעט לגמרי. רק כתריסר מצבות שרדו את תקופת השואה, וביניהם מצבותיהם של רבי משה איסרליש ובני משפחתו.
פטרודקטילוס
מאפיינים
הפטרודקטילוס היה ראשון הפטרוזאורים שזוהו, כבר מ-1809 בידי החוקר ז'ורז' קיוויה ממאובנים שנתגלו באזור בוואריה, גרמניה, והם תוארכו לסוף תקופת היורה, לפני בערך 150.8–148.5 מיליוני שנים. כיום נכלל בסוג מין אחד - Pterodactylus antiquus, אך בעבר נכללו בו מינים רבים שהופרדו לסוגים אחרים.
הפטרודקטילוס היה טורף עם מוטת כנפיים של מטר אחד, והוא ככל הנראה ניזון מדגים וחיות קטנות אחרות. היה לו נרתיק גרון דומה לזה של שקנאי, וייתכן כי שימש לאחסון מזון. למעשה, יש קווי דמיון בין המין לעטלפים יותר מאשר לעופות. מאובנים נוספים התגלו ברחבי אירופה ואפריקה ומעידים שהיה זה יצור נפוץ בתקופתו.
תוחלת מותנית
הגדרה נאיבית
יהי X משתנה מקרי בדיד. לכל מאורע E, התוחלת המותנית של X ביחס ל-E מוגדרת על ידי,
משפט התוחלת המותנית
דרך נוספת להראות קיום ויחידות של אופרטור התוחלת המותנית היא באמצעות התורה של מרחבי הילברט, דרך מושג ההטלה לתת מרחב. כך, רואים את מרחב הפונקציות המדידות ביחס ל-\mathcal{B} כתת-מרחב סגור של מרחב הפונקציות המדידות ביחס ל-\mathcal{A}.
קיילב סמית'
קריירה פוליטית
ב-1841 התמודד סמית' ללא הצלחה על מושב בבית הנבחרים של ארצות הברית. שנתיים לאחר מכן הוא נבחר מטעם המפלגה הוויגית וכיהן עד 1849. בשנתיים האחרונות לכהונתו שימש סמית כיושב ראש הוועדה לענייני הטריטוריות.
הדמעות של היום הן הדבש של מחר
פרט לשיר אחד, כל השירים באלבום נכתבו על ידי צינוביץ', אותם הלחין ועיבד יחד עם תומר בירן. הסינגל הראשון מתוכו, "שקר החן הבל היופי", זכה להצלחה גדולה ולהשמעות רבות ברדיו. בנוסף, הצליחו מהאלבום גם השירים "אהבה" (שהופיע באלבום "קצת פורקן קצת חום קצת אהבה" בגרסה קצרה יותר) ו"הקשיבי לקול". באלבום נכללה גרסת כיסוי לשירה של להקת איפה הילד? "נפלת חזק". האלבום כלל גם קטע אינסטרומנטלי שנקרא "נעימה".
ניקולה די בארי
ביוגרפיה
ב-1970 זכה די בארי בהצלחה מסחרית גדולה יותר עם השיר "La prima cosa bella" שהגיע למקום השני בפסטיבל סן רמו והגיע לראש מצעדי הפזמונים באיטליה.
רובעי וינה
רובעי וינה ומיקומיהם
ניתן לקבוע רובע ספציפי על פי כתובת על ידי בחינה של המיקוד המופיע - 1XXA. הספרה 1 מייצגת את העיר וינה, שתי הספרות העוקבות מייצגות את מספר הרובע, והספרה האחרונה היא בדרך כלל 0. לדוגמה: 1090 הוא מיקוד המייצג את הרובע התשיעי של העיר (Alsergrund). יוצא מן הכלל בעניין זה הוא קומפלקס האומות המאוחדות בעיר, שקיבל מיקוד ייחודי - 1400.
כריס לואוול
קריירה
יוצרת הסדרה שונדה ריימס שהתלהבה מהופעותיו של לואוול נתנה לו תפקיד קבוע בסדרת הבת של התוכנית "מרפאה פרטית". ב-2009 השתתף בתפקיד קצר בדרמת העסקים "תלוי באוויר".
בשנת 2022 שיחק בתפקיד ראשי בסדרת הטלוויזיה איך פגשתי את אבא ובשני פרקים של הסדרה להמציא את אנה.
ג'ון רובינסון (מתופף)
ביוגרפיה
רובינסון נולד בקרסטון, איווה ולמד במכללת ברקלי למוזיקה בבוסטון.
נטלי מסיקה
ביוגרפיה
הוריה של נטלי מסיקה נולדו בעיר הנמל ביזרטה שבצפון תוניסיה למשפחה יהודית תוניסאית, בתקופה של התרחבות ההשפעה הצרפתית על חיי הקהילה היהודית שם, תחת השלטון הקולוניאלי. היא נולדה בעיר ניס בצרפת, אליה היגרו הוריה בשנת 1961. משפחתה עלתה לארץ בשנת 1969 והתגוררה בנצרת עילית (כיום נוף הגליל). היא מתגוררת במושב תימורים.
השכלתה
בשנת 1990 קיבלה תואר ראשון בחוגים לארכאולוגיה ואמנות יצירה באוניברסיטת חיפה. בשנת 1996 קיבלה תואר שני בחוג לארכאולוגיה באוניברסיטה העברית בירושלים. עבודת התזה של הייתה בנושא צלמיות חרס מהתקופה הפרסית-הלניסטית מעכו, בהדרכת פרופסור א' שטרן ודוקטור ס' רוזנברג. בשנת 2008 קיבלה תואר שלישי בחוג לארכאולוגיה וגאוגרפיה באוניברסיטת תל אביב בנושא ניתוח אתרים עירוניים בתקופת הברזל ב', בהדרכת פרופסור ז' הרצוג ופרופסור י' פורטוגלי.
ספריה
בשנת 2021 ראה אור הרומן "חלון לים של נצרת". הספר הוא רומן טרגי-קומי, שעלילתו נפרשת בין נצרת עילית של שנות ה-70, תוניסיה תחת הכיבוש הצרפתי, צרפת ותל אביב. לדברי מסיקה הספר שמו של הספר קשור בסיפור הגעת המשפחה לנצרת עילית, כאשר.
פרופסור יוסף יובל טובי כתב, כי חשיבותו בהיותו תיעוד נדיר של חייה של משפחה יהודית ענפה מקהילת ביזרטה תחת ההשפעה הקולוניאלית הצרפתית.
דוקטור גילת ברב אמרה כי בניגוד לאלבר ממי, ז׳ילבר שקלי ואינטלקטואלים ואנשי רוח שהעלו על הכתב את זכרונותיה של קהילה זו, מסיקה היא היחידה שעשתה זאת בשפה העברית.
ג'ניפר הרמן
פוקר
נכון לפברואר 2022, הרמן זכתה בסך של כ-2.7 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.
חיים אישיים
ב-2004 הפסיקה לשחק פוקר למשך שנה בעקבות השתלת כליה שעברה עקב מחלה תורשתית אשר ממנה אימה נפטרה כשהרמן הייתה צעירה. בעקבות כך הקימה את הקרן Creating Organ Donation Awareness, ומשתמשת בקשריה בקהילת הפוקר בכדי לקיים טורנירי פוקר לגיוס כספים למען מטרות שונות.
סוגת
היסטוריה
בעקבות עלייה תלולה במחיר הסוכר, נחתם הסכם לחידוש ייצור הסוכר במפעל בשנת 1981, אולם במהרה ירדו מחירי הסוכר והמפעל לא ייצר עוד סוכר. יתרה מזאת, תחרות באריזת סוכר, במיוחד מצד "עלית", הביאה לסגירת פעילות האריזה והמפעל נמכר ליצחק פדרמן, שבהמשך השקיע ב"עלית". בשנת 1985 הוקם בשטח המפעל מפעל דשן גת.
הקרן לסיוע ליצואנים
היסטוריה
הקרן הוקמה במהלך 2006 ועד נובמבר 2008 נתנה מענה לעסקים יצואנים רק עבור ביצוע תוכנית שיווקית להשקעות בייצוא. מאז, מעמידה הקרן הלוואות למגוון צרכים שונים בהם: הון חוזר, השקעות בציוד, פעולות שיווק בחו"ל, תוך הקלה בביטחונות הנדרשים מהיצואנים לצורך קבלת ההלוואה.
קהילת יהודי זחרינו
הגרמנים כבשו את זחרינו ב-1 באוגוסט 1941. במהלך המלחמה היא הייתה בתחום הממשל הצבאי הגרמני בברית-המועצות. מיד עם הכיבוש החלו בשוד רכושם של היהודים, בהשפלתם ואף ברצח של יהודים. בעיירה פעל יודנרט. גטו הוקם בזחרינו באוקטובר 1941 ורוכזו בו כ-300 יהודים. הגטו חוסל במאי 1942 וכל תושביו נורו למוות.
דריק הנרי
דריק הנרי (באנגלית: Derrick Lamar Henry Jr; נולד ב-4 בינואר 1994) הוא שחקן פוטבול אמריקאי בעמדת הרץ האחורי, המשחק עבור טנסי טייטאנס בליגת ה-NFL.
הרי ברוס
הרי ברוס (באנגלית: Bruce Mountains) הם רכס הרים על החוף הצפוני של האי באפין, בטריטוריית נונאווט שבקנדה.
אורי שטטנר
אורי שטטנר (1935–1999) היה צייר ישראלי.
פסגת אלטר (אנטארקטיקה)
גובהה של הפסגה 1,780 מטרים מעל פני הים.
מקור השם
שמה של הפסגה תיאורי - הפסגה מזכירה מזבח של כנסייה (השם מתקשר לשמות אתרים אחרים ברכס גות'יק).
השפעות ארוכות טווח של הקורונה
גורמי סיכון
מחקרים נוספים פורסמו בהמשך.
ראיין ראוולוסון
קריירת מועדונים
ראוולסון התחיל את הקריירה שלו במחלקת הנוער של ז'אן ד'ארק מראוניון. בשנת הצטרף לטור. ב-24 באוגוסט 2014 ראוולסון הבקיע את שער הבכורה שלו בקריירה בניצחון 0–2 נגד לה מאן. ב-17 באוקטובר 2014 ערך את הופעת הבכורה שלו בקבוצה הבוגרת בהפסד 1–2 לנים. בעונת הצליח להתברג כשחקן הרכב בקבוצה הבוגרת.
קריירה בינלאומית
ב-2 ביוני 2019 ערך את הופעת הבכורה שלו בנבחרת מדגסקר בתיקו 3-3 נגד. ב-14 ביוני הבקיע את שער הבכורה שלו בהפסד 1–2 ל.
מדרסת אשרפיה
תיאור אדריכלי
המדרסה היא מבנה בן שתי קומות בצדה המערבי של רחבת הר הבית, והוא פונה לכיוון כיפת הסלע. המדרסה בנויה בסגנון המפואר של המדרסות במצרים. עיטורי הכניסה המפוארת כוללים כמה מהדוגמאות המובהקות לאדריכלות ממלוכית בשיאה: פיתוחי אבן, השתלבות גאומטרית, מוקרנס, אבלק, כרכוב הממסגר את הכניסה ושבכות סורגים. מצפונה נמצאת מדרסה אל-עתמניה, שנבנתה במאה ה-15, ומדרום מתנשא המינרט של שער השלשלת.
דיסקוגרפיית האלבומים של דנה אינטרנשיונל
אלבום האולפן השני שלה אומפטמפה (1994), זכה להצלחה ארצית כבירה. הוא נמכר בישראל בלמעלה-45,000 עותקים, כמות כפולה מקודמו ועל כן, קיבל את תואר הפלטינה – הישג שאף זמרת לא הגיעה אליו עד אז, מלבד ריטה וירדנה ארזי. בהמשך לכך, הופצה מהדורה מחודשת שלו שזכתה להצלחה גם היא. אומפטמפה זכה לביקורות חיוביות והשפיע על סצנת הפופ בישראל. בשנת 2021 הזמרים עדן חסון ואלה לי להב הוציאו את שיר הגאווה "שימי פס", במסגרתו להב הופיעה בדומה לאינטרנשיונל בעטיפת האלבום כמחווה עבורה. איפיטמפה שיצא לאור בשנת 1995 תיפקד הן כמיני-אלבום הבכורה והן כאלבום האולפן השלישי של הזמרת. היא טענה שהוא וסיפרה שהיא הוציאה אותו מהסיבה.
נוסרת אמין
חאג'יה סיידה נוסרת אמין (בפרסית: سیده نصرت‌ امین, 1886–1983), ידועה גם כ"בַּאנו אמין" (הגברת אמין, בפרסית: بانو امين), נחשבת לאחת מאנשי ההלכה והמשפט המוסלמי הבולטים ביותר במאה העשרים. היא ידועה גם כתאולוגית וכמיסטיקאית אסלמית. היא קיבלה רישיונות פסיקה (אג'אזאת) רבים, בין היתר מן האייתוללה מוחמד כאזם חוסין שיראזי (1873–1947) ושייח' עבד אל-כרים חאירי יזדי (1859–1937), מייסד מרכז הלימוד וההסמכה (חווזה) של קום, איראן. היא בעצמה הנפיקה רישיונות פסיקה רבים למלומדים, ביניהם סייד מרעשי נג'פי וזינת א-סאדאת הומאיוני.
ישראל לוי
הרב ד"ר ישראל לוי (ר"י לוי; Israel Lewy; 7 בינואר 1841, אִינוֹבְרוֹצְלַב, פרובינציית פּוֹזֶן, ממלכת פרוסיה – 8 בספטמבר 1917, ברסלאו, גרמניה) היה חוקר תלמוד יהודי-גרמני, פרופסור לתלמוד בבית המדרש לרבנים בברסלאו. נחשב למייסד השיטה הפילולוגית הטהורה בחקר התלמוד, לאבי הפילולוגיה התלמודית ואף למייסד מחקר התלמוד המודרני. נודע כחוקר מעמיק, קפדן וזהיר, מהראשונים ששילבו טכניקות מודרניות וביקורתיות בחקר התלמוד וחוקר התלמוד הראשון שהשתמש במחקריו באופן שיטתי בכתבי יד. תלמידו הגדול של זכריה פרנקל. התמקד בחקר משנת אבא שאול, מכילתא דרשב"י, ספרי זוטא וירושלמי נזיקין.
תולדות חייו ומחקריו
המקורות שהוא רשם במבוא לפירושו על ירושלמי נזיקין, פירוש שפורסם שנה אחר שנה, בשנתון (Yahrbrichte) של בית המדרש לרבנים בברסלאו, החל משנת תרנ"ה (1895), שימשו את חוקרי התלמוד יעקב זוסמן ויעקב נחום אפשטיין כבסיס לבירור השתלשלות חלוקתה של המסכת לשלשה חלקים, אך השערתו שמסכת זו נקראה "דיני ממונות" נדחתה ונבעה בחלקה משגיאה.
דניאלה דורון
ביוגרפיה
לאחר שירות צבאי ביחידת דובר צה"ל, למדה בבית הספר לקולנוע וטלוויזיה ע"ש סטיב טיש באוניברסיטת תל אביב ותואר שני בתסריטאות באוניברסיטה (את שניהם סיימה בהצטיינות). היא בעלת תעודת הוראה לספרות בחינוך העל-יסודי מסמינר הקיבוצים.
במקביל ללימודיה עבדה ככתבת תרבות במהדורת החדשות של ערוץ 10, ביימה כתבות דוקומנטריות לתוכנית "העולם האמיתי מאחורי המודעות" (ערוץ 10), כתבה לאחת מתוכניות "משחק מכור" (רשת) ואף השתתפה בפאנל. בנוסף, הנחתה את סדרת הכתבות הסאטיריות "האמת האמיתית" (אתר msn) וערכה והפיקה את תוכנית המגזין "ברומטר". מאוחר יותר הגישה פינות סאטיריות בתוכניות טלוויזיה ורדיו שונות (תוכנית הבוקר בערוץ 2 ו-10, רדיו תל אביב, רדיו צפון ו-103fm), כתבה למגזינים שונים, ומאז 2007 כותבת בעיתון "Time Out תל אביב" על תרבות, עניינים אורבניים ובעיקר על נושאים הנוגעים לילדים, כולל טור אישי שרץ במשך שנים ושמו "אמא יקרה לי".
אברהם שיפרין
ביוגרפיה
בהמשך פרסם שיפרין תחקיר קונספירטיבי שבו טען כי טיסה 007 של קוריאן אייר לא התרסקה על נוסעיה, אלא הצליחה לנחות נחיתת חירום ונוסעיה נלקחו למחנות הסובייטים.
בראון בס
מאפיינים
הבראון בס היה מוסקט חלק קדח, בעל טעינת לוע ומצת חלמיש. פעולת הטעינה הייתה יחסית מורכבת: החייל היה נושא תרמילי נייר שכללו את הקליע (כדור עופרת עגול) ואבק שרפה, החייל היה פותח את תרמיל הנייר (בנשיכה) שופך מעט אבקה לתוך תא הצתה מימין לנשק (היכן שמצת החלמיש מצוי), מעמיד את המוסקט כלפי מעלה, שופך את שארית אבקת השריפה במורד הקנה ודוחף פנימה את הכדור בעזרת מוט דחיסה ייעודי. לאחר מספר יריות, פנים הקנה היה מתלכלך מאבק השריפה שהוצת ופעולת דחיסת הקליע הייתה הופכת לקשה יותר, משום כך הקליעים היו בקוטר כ-18 מ"מ לעומת קוטר הקנה 19 מ"מ - המשמעות המעשית של תהליך עיבוי דפנות הקנה וההבדל בין קוטר הקליע לקנה היא שלאחר מספר יריות דיוקו של המוסקט עלה במקצת.
בדומה למוסקטים אחרים בתקופה, הבראון בס לא פותח במטרה להיות מדויק או בעל טווח נרחב. יחידות רגליות שנשאו את המוסקט ירו באופן מבוקר בשורה אל מול האויב, כאשר לרוב טווח פתיחת האש היה כ-50 מטר. באופן זה, כוחו של המוסקט היה תלוי בעיקר ביכולת של החייל לירות בקצב אש מהיר מהאויב ולייצר מכות אש של כלל החיילים - במצב כזה כל מכת אש הייתה פוגעת קשות בחיילי האויב שממול. תפקיד שני שהיה למוסקטים בתקופה היה להסתערות כידונים, כאשר המוסקט היה למעשה הופך לחנית כאשר הטווחים היו מתקצרים אל מול האויב, למטרה זו אורכו ומשקלו של הבראון בס במקביל לכידון שיוצר עבורו נחשבו מוצלחים במיוחד.
קהילת יהודי אוסטראה-אוסטרוג
ראשית הקהילה
עיסוקם העיקרי של יהודי אוסטראה היה מסחר, בעיקר בבקר ובעצים. לפי עדויות, יהודי אוסטראה היו מומחים במלאכות היערות, ידעו להבחין בין עצים טובים לרקובים עוד בטרם נכרתו. היו שסחרו בתבואה, בעיקר חיטה ושעורה. יהודי העיר התפרנסו בעיקר ממסחר עם פולין, הם היו ממבקריו הקבועים של יריד דנציג, וכן עם נסיכות ולאכיה. הודות לקשרי המסחר הענפים אוכלוסייתה היהודית של העיר גדלה מאוד, והעיר נהייתה החשובה שבין ערי ועד ארבע ארצות.
הטבח השני
גם בימים נוראים אלה, לא ויתרו אנשי הקהילה על על התפילות והחיים היהודיים. כך מתאר אהרון ולדמן, בן הקהילה שנרצח בשואה, ביומנו שנמצא לאחר השואה:
הנצחת הקהילה
כבר באוסראה עצמה, במהלך ימי השואה, החל הניסיון להנציח את קורות הקהילה והשמדתה. ביומן שנמצא לאחר המלחמה בין דפי פנקסי אוסטראה נכתב:
ספר אלעזר בן עיראי
אברהם אליהו הרכבי הביא מאמר חז"ל אשר שם מצוטט ר' אלעזר בשם בן סירא, ולדעתו, הכוונה לר' אלעזר בן עיראי, ולא כמקובל לר' אלעזר בן פדת, משה צבי סגל הביא עוד מאמר במדרש תנחומא הנמסר על ידי ר' אלעזר בשם ספר בן סירא, אשר מתאים להשערת הרכבי שזהו דברי בן עיראי.